stanford-oval/wikipedia huggingface dataset:
ป่า

บทความนี้เกี่ยวกับป่าไม้ทางภูมิศาสตร์ สำหรับความหมายอื่น ดูที่ การป่าไม้
ป่า
ป่า หมายถึง ที่รกด้วยต้นไม้ต่าง ๆ ถ้ามีพรรณไม้ชนิดใดชนิดหนึ่งขึ้นอยู่มากก็เรียกตามพรรณไม้นั้น เช่น ป่าไผ่ ป่าคา ป่าหญ้า ป่าสน ป่าโกงกาง ฯลฯ หรือสมัยโบราณคำว่า ป่า อาจจะหมายถึงคำเรียกตําบลที่มีของขายอย่างเดียวกันมาก ๆ เช่น ป่าถ่าน ป่าตะกั่ว เป็นต้น หรือเช่น คำว่า "ป่าคอนกรีต" ในสมัยปัจจุบันที่เปรียบเปรยเมืองที่มีตึกมีอาคารคอนกรีตตั้งอยู่เป็นจำนวนมากเช่นในกรุงเทพมหานคร เป็นต้น
ป่าไม้ ตามพระราชบัญญัติป่าไม้ หมายถึง ที่ดินที่ไม่มีบุคคลใดบุคคลหนึ่งได้มาซึ่งกรรมสิทธิ์ครอบครองตามกฎหมายที่ดิน โดยทั่วไป หมายถึง บริเวณที่มีความชุ่มชื้น และปกด้วยใบไม้สีเขียว  ขึ้นอยู่อย่างหนาแน่นและกว้างใหญ่พอที่จะมีอิทธิพลต่อสิ่งแวดล้อมในบริเวณนั้น เช่น ความเปลี่ยนแปลงของลมฟ้าอากาศ ความอุดมสมบูรณ์ของดินและน้ำ มีสัตว์ป่าและสิ่งมีชีวิตอื่นซึ่งมีความสัมพันธ์ซึ่งกันและกัน
ประเภทของป่า

ในประเทศไทยเราสามารถแบ่งประเภทของป่าออกได้เป็น 2 ประเภทด้วยกันได้แก่
ป่าไม่ผลัดใบ (evergreen forest) ป่าประเภทนี้มีประมาณ 30% ของเนื้อที่ป่าทั้งประเทศ สามารถแบ่งย่อยออกไปได้อีก 4 ชนิด ดังนี้
ป่าดิบเมืองร้อน (tropical evergreen forest)
ป่าสน (coniferous forest)
ป่าพรุ (swamp forest)
ป่าชายหาด (beach forest)
ป่าผลัดใบ (deciduous forest) แบ่งได้ 4 ชนิด คือ
ป่าเบญจพรรณ (mixed deciduous forest)
ป่าแพะ ป่าแดง ป่าโคก หรือป่าเต็งรัง (deciduous dipterocarp forest)
ป่าหญ้า (savanna forest)
ป่าที่มีใบตลอดปี

ลักษณะของป่าดงดิบทั่วไป มักเป็นป่าทึบ ประกอบด้วยพันธุ์ไม้มากมายหลายร้อยชนิด ต้นไม้ชั้นบนซึ่งส่วนใหญ่เป็นไม้ตระกูลยาง (Dipterocarpaceae) มักมีลำต้นสูงตั้งแต่ 30 ถึง 50 เมตร และมีขนาดใหญ่มาก ถัดลงมาก็เป็นต้นไม้ขนาดเล็กและขนาดกลาง ซึ่งสามารถขึ้นอยู่ใต้ร่มเงาของต้นไม้ใหญ่ได้ รวมทั้งต้นไม้ในตระกูลปาล์ม (Palmaceae) ชนิดต่าง ๆ พื้นป่ามักรกทึบ และประกอบด้วยไม้พุ่ม ไม้ล้มลุก ระกำ หวาย ไม้ไผ่ต่าง ๆ บนลำต้นมีพันธุ์ไม้จำพวก epiphytes เช่น พวกเฟิร์น และมอส ขึ้นอยู่ทั่วไป เถาวัลย์ในป่าชนิดนี้มากกว่าในป่าชนิดอื่น ๆ 
ไม้พื้นล่าง (undergrowth) ที่มีในป่าชนิดนี้มี ไม้ไผ่ (bamboo) หลายชนิด เช่น ไม้ฮก (Dendrocalamus brandisii Kurz.) ไม้เฮี้ย (Cephalostachyum virgatum Kurz.) ไม้ไร่เครือ ไม้ไผ่คลาน (Dinochloa macllelandi Labill.) เป็นต้น นอกจากนั้นก็มีไม้ในตระกูลปาล์มต่าง ๆ เช่น ต๋าวหรือลูกชิด (Arenga pinnata Merr.) เต่าร้าง (Caryota urens Linn.) และค้อ (Livistona speciosa Kurz.) เป็นต้น รวมทั้งเฟินหรือกูด เฟินต้นและหวาย (Calamus spp.)
ป่าที่มีใบตลอดปี > ป่าดิบเมืองร้อน

เป็นป่าไม่ผลัดใบ เป็นป่าที่อยู่ในเขตที่มีมรสุมพัดผ่านอยู่เกือบตลอดทั้งปี มีปริมาณน้ำฝนมาก ดินมีความชื้นอยู่ตลอดเวลา ขึ้นอยู่ทั้งในที่ราบและที่เป็นภูเขาสูง มีกระจายอยู่ทั่วไปตั้งแต่ภาคเหนือไปถึงภาคใต้ ป่าดิบเมืองร้อนจะเกิดขึ้นได้ต้องมีสภาพภูมิอากาศ ค่อนข้างชื้นและฝนตกชุก ได้รับอิทธิพลของลมมรสุมอย่างมาก แบ่งย่อยตามสภาพความชุ่มชื้นและความสูงต่ำของภูมิประเทศ ได้ดังนี้
ป่าที่มีใบตลอดปี > ป่าดิบเมืองร้อน > ป่าดิบชื้น

บทความหลัก: ป่าดิบชื้น
ป่าดิบชื้น (Tropical Rain Forest) มีอยู่ทั่วไปในทุกภาคของประเทศ และมากที่สุดแถบชายฝั่งภาคตะวันออก เช่น ระยอง จันทบุรี และที่ภาคใต้ กระจัดกระจาย ตามความสูงตั้งแต่ 0–100 เมตรจากระดับน้ำทะเลซึ่งมีปริมาณน้ำฝนตกมากกว่าภาคอื่น ๆ ลักษณะทั่วไปมักเป็นป่ารกทึบ ประกอบด้วยพันธุ์ไม้มากมายหลายร้อยชนิด ต้นไม้ส่วนใหญ่เป็นวงศ์ยาง ไม้ตะเคียน กะบาก อบเชย จำปาป่า ส่วนที่เป็นพืชชั้นล่างจะเป็นพวกปาล์ม ไผ่ ระกำ หวาย บุกขอน เฟิร์น มอส กล้วยไม้ป่าและ เถาวัลย์ชนิดต่าง ๆ
ป่าที่มีใบตลอดปี > ป่าดิบเมืองร้อน > ป่าดิบแล้ง

ป่าดิบแล้ง (Dry Evergreen Forest) มีอยู่ทั่วไปตามภาคต่าง ๆ ของประเทศ ตามที่ราบเรียบหรือตามหุบเขา มีความสูงจากระดับน้ำทะเลประมาณ 500 เมตร และมีปริมาณน้ำฝนระหว่าง 1,000–1,500 ม.ม. พันธุ์ไม้ที่สำคัญ เช่น ยางแดง มะค่าโมง เป็นต้น พื้นที่ป่าชั้นล่างจะไม่หนาแน่นและค่อนข้างโล่งเตียน
ป่าที่มีใบตลอดปี > ป่าดิบเมืองร้อน > ป่าดิบเขา

ป่าดิบเขา (Hill Evergreen Forest) เป็นป่าที่อยู่สูงจากระดับน้ำทะเล ตั้งแต่ 1,000 เมตรขึ้นไป ส่วนใหญ่อยู่บนเทือกเขาสูงทางภาคเหนือ และบางแห่งในภาคกลางและภาคตะวันออกเฉียงเหนือ เช่นที่ อช.ทุ่งแสลงหลวง และ อช.น้ำหนาว เป็นต้น มีปริมาณน้ำฝนระหว่าง 1,000 ถึง2,000 ม. พืชที่สำคัญได้แก่ไม้วงศ์ก่อ เช่น ก่อสีเสียด ก่อตาหมูน้อย อบเชย มีป่าเบญจพรรณด้วย เป็นต้น บางทีก็มีสนเขาขึ้นปะปนอยู่ด้วย ส่วนไม้พื้นล่างเป็นพวกเฟิร์น กล้วยไม้ดิน มอสส์ต่าง ๆ ป่าชนิดนี้มักอยู่บริเวณต้นน้ำลำธาร
ป่าที่มีใบตลอดปี > ป่าสน

ป่าสน (Coniferous Forest) มีกระจายอยู่เป็นหย่อม ๆ ตามภาคเหนือ เช่น จังหวัดเชียงใหม่ แม่ฮ่องสอน ลำปาง เพชรบูรณ์ และที่ภาคตะวันออกเฉียงเหนือที่จังหวัดเลย ศรีสะเกษ สุรินทร์ และอุบลราชธานี มีอยู่ตามที่เขาและที่ราบบางแห่งที่มีระดับสูงจากน้ำทะเลตั้งแต่ 200 เมตรขึ้นไป บางครั้งพบขึ้นปนอยู่กับป่าแดงและป่าดิบเขา ป่าสนมักขึ้นในที่ดินไม่อุดมสมบูรณ์ เช่น สันเขาที่ค่อนข้างแห้งแล้ง ประเทศไทยมีสนเขาเพียง 2 ชนิดเท่านั้น คือสนสองใบและสนสามใบ และพวกก่อต่าง ๆ ขึ้นปะปนอยู่ พืชชั้นล่างมีพวกหญ้าต่าง ๆ
ป่าที่มีใบตลอดปี > ป่าพรุ

บทความหลัก: ป่าพรุ
ป่าพรุ (Firm Forest, Peat Swamp Forest) เป็นสังคมป่าที่อยู่ถัดจากบริเวณสังคมป่าชายเลน โดยอาจจะเป็นพื้นที่ลุ่มที่มีการทับถมของซากพืชและอินทรียวัตถุที่ไม่สลายตัว และมีน้ำท่วมขังหรือชื้นแฉะตลอดปี จากรายงานของกองสำรวจดิน กรมพัฒนาที่ดิน (2525) พื้นที่ที่เป็นพรุพบในจังหวัดต่าง ๆ ดังนี้ นราธิวาส 283,350 ไร่ นครศรีธรรมราช 76,875 ไร่ ชุมพร 16,900 ไร่ สงขลา 5,545 ไร่ พัทลุง 2,786 ไร่ ปัตตานี 1,127 ไร่ และตราด 11,980 ไร่ ส่วนจังหวัดที่พบเล็กน้อย ได้แก่ สุราษฎร์ธานี ตรังกระบี่ สตูล ระยอง จันทบุรี เชียงใหม่ (อ.พร้าว) และจังหวัดชายทะเลอื่น ๆ รวมเป็นพื้นที่ 400,000 ไร่ อย่างไรก็ตาม พื้นที่ส่วนใหญ่ถูกบุกรุกทำลายระบายน้ำออกเปลี่ยนแปลงสภาพเป็นสวนมะพร้าว นาข้าว และบ่อเลี้ยงกุ้งเลี้ยงปลา คงเหลือเป็นพื้นที่กว้างใหญ่ในจังหวัดนราธิวาสเท่านั้น คือ พรุโต๊ะแดง ซึ่งยังคงเป็นป่าพรุสมบูรณ์ และพรุบาเจาะ ซึ่งเป็นพรุเสื่อมสภาพแล้ว (ธวัชชัย และชวลิต, 2528)
แบ่งเป็นย่อย ๆ ได้ 2 ชนิดคือ
ป่าที่มีใบตลอดปี > ป่าพรุ > ป่าชายเลน

บทความหลัก: ป่าชายเลน
ป่าชายเลน (Mangrove Swamp Forest) ป่าชนิดนี้จะขึ้นอยู่ตามชายฝั่งทะเลที่มีดินโคลนและน้ำทะเลท่วมถึง เช่น ตามชายฝั่งตะวันตก ตั้งแต่ระนองถึงสตูลแถบอ่าวไทยตั้งแต่สมุทรสงครามถึงตราด และจากประจวบคีรีขันธ์ลงไปถึงนราธิวาส พันธุ์ไม้ที่สำคัญเช่น โกงกางใบเล็ก โกงกางใบใหญ่ แสม ตะบูนขาว ลำพู โพทะเล เป็นต้น
ป่าที่มีใบตลอดปี > ป่าชายหาด

ป่าชายหาด (Beach Forest) เป็นลักษณะของป่าประเภทหนึ่ง  จัดเป็นป่าโปร่งไม่ผลัดใบขึ้นอยู่ตามบริเวณหาดชายหรือเนินทรายริมทะเล หรือชายฝั่ง เป็นป่าที่มีขนาดเล็กเกิดขึ้นด้านหลังของสันทรายตามแนวชายฝั่ง น้ำทะเลท่วมไม่ถึง สภาพดินเป็นดินทรายและมีความเค็มสูง เป็นป่าที่มีความแตกต่างจากป่าทั่ว ๆ ไปอย่างเห็นได้ชัดเจน คือ ไม่มีความอุดมสมบูรณ์ สภาพโดยทั่วไปแห้งแล้ง ใบไม้ในป่าจะเป็นลักษณะหงิกงอ แต่นี่คือลักษณะของป่าชายหาดที่สมบูรณ์
ป่าชายหาดเป็นป่าที่ได้รับอิทธิพลจากกระแสลม, กระแสคลื่น รวมถึงไอเค็มจากทะเล, แสงแดดร้อนจัด, สภาพความชื้นสุดขั้วทั้งชื้นจัด, ชื้นน้อย และชื้นปานกลาง ระบบนิเวศจึงประกอบด้วยเนินทรายหรือหาดทรายและมีพืชประเภท ไม้เถาหรือไม้เลื้อย, ไม้พุ่ม และไม้ยืนต้นที่มีลำต้นคดงอ และมีความสูงเพิ่มขึ้นเรื่อย ๆ เมื่ออยู่ห่างจากชายหาดออกไป ไม้ที่เป็นประเภทหญ้าหรือไม้เลื้อยได้แก่ หญ้าลิงลม, ผักบุ้งทะเล, หญ้าทะเล, เตย ซึ่งรากของไม้เหล่านี้จะช่วยในการยึดเกาะพื้นทรายทำให้พื้นทรายมีความแน่นหนาแข็งแรงมากขึ้น เพื่อที่จะให้รากของไม้ที่ใหญ่กว่า เช่น ไม้พุ่มได้เกาะต่อไป  ประเภทของไม้พุ่ม ได้แก่ เทียนทะเล, รักทะเล, ปอทะเล, เสมา, ซิงซี่, หนามหัน, กำจาย ขึ้นเป็นกลุ่ม ๆ ช่วยบังลมทะเลเป็นปราการให้แก่ไม้ชนิดที่ไม่สามารถทนเค็มได้ ประเภทของไม้ยืนต้น เช่น กระทิง, หูกวาง, โพทะเล, ตีนเป็ดทะเล, หยีน้ำ, มะนาวผี, ข่อย, ตะขบป่า แต่ลำต้นไม่สูงมากนัก ใบมีความหงิกงอตามกระแสลม เรือนยอดอยู่ติดกัน และมักมีหนามแหลม บางพื้นที่อาจมีไม้ยืนต้นขนาดใหญ่ เช่น ยางนา หรือตะเคียน ขึ้นอยู่ด้วยก็ได้
ป่าที่มีใบตลอดปี > สิ่งมีชีวิตในป่าชายเลน

สัตว์ที่อาศัยอยู่ตามพื้นป่าโดยอาศัยคืบคลานหรือเกาะหรือขุดรูอยู่ตามพื้นดินรวมทั้งพวกที่อยู่ในน้ำจะต้องมีการปรับตัวอย่างมากเพื่อการอยู่รอด เนื่องจากต้องประสบกับสภาวะต่างๆที่เปลี่ยนแปลงอยู่เป็นประจำหรือต้องอยู่ในสภาพที่ไม่เหมาะสมต่อการดำรงชีวิตโดยทั่วไป เช่น สภาวะที่ทำให้มีการสูญเสียน้ำออกจากลำตัวและสภาพอุณหภูมิสูงสภาพที่มีปริมาณออกซิเจนค่อนข้างต่ำของดินเลน และการเปลี่ยนแปลงความเค็มของน้ำ สภาพแวดล้อมทางทะเล ป่าชายเลนเป็นแหล่งที่อุดมไปด้วยสัตว์น้ำและสัตว์บกนานาชนิด 
นับตั้งแต่สัตว์ ไม่มีกระดูกสันหลังชั้นต่ำ ตั้งแต่ ฟองน้ำ ซีเลนเตอเรท หนอนตัวแบน หนอนปล้องหอยหมึก กุ้ง กั้ง ปูตลอดจนสัตว์มีกระดูกสัน หลังจำพวก ปลา สัตว์เลื้อยคลาน นก และ สัตว์เลี้ยงลูกด้วยนม สัตว์ต่างๆเหล่านี้ ส่วนใหญ่มีความสำคัญ ทางเศรษฐกิจและมีความสำคัญต่อ ระบบนิเวศทะเล เป็นอย่างยิ่งและที่สำคัญที่สุดคือการที่เราจะอณุรักษ์ป่าไม้
ปัจจัยที่ก่อให้เกิดป่าไม้

การที่ป่าไม้ในแต่ละพื้นที่มีความแตกต่างกันนั้นมีอิทธิพลมาจากปัจจัยต่าง ๆ ได้แก่
แสงสว่าง (Light)
อุณหภูมิ (Temperature)
สภาพภูมิอากาศ (Climate)
ความชื้นในบรรยากาศ (Atmospheric Moisture)
ปริมาณน้ำฝน (Rainfall)
สภาพภูมิประเทศ (Topographic conditions)
สภาพของดิน (Soil)
สิ่งมีชีวิต (Living organisms)
ความสำคัญและประโยชน์ของป่าไม้

เป็นส่วนที่สำคัญมากส่วนหนึ่งของวัฏจักรชีวิต
ป่าช่วยในการอนุรักษ์ดินและน้ำ
ช่วยปรับสภาพบรรยากาศ
ป่าไม้เป็นแหล่งต้นน้ำลำธาร
ป่าไม้เป็นแหล่งปัจจัยสี่ ป่าไม้เป็นแหล่งผลิต/ผู้ผลิต
เป็นที่อยู่อาศัยของสัตว์ป่า
เป็นแนวป้องกันลมพายุ
ช่วยลดมลพิษทางอากาศ
การสูญเสียทรัพยากรป่าไม้

ตลอดเวลา 30 ปีที่ผ่านมา อาจกล่าวได้ว่าการสูญเสียพื้นที่ป่าหรือพื้นที่ป่าไม้เสื่อมโทรมลง สามารถสรุปได้ดังนี้
การทำไม้ ความต้องการไม้เพื่อกิจการต่าง ๆ ขาดระบบการควบคุมที่ดี ผู้ที่เกี่ยวข้องทุกฝ่ายมุ่งแต่ตัวเลขปริมาตรที่จะทำออก โดยไม่ระวังดูแลพื้นที่ป่า ไม่ติดตามผลการปลูกป่าทดแทน
การเพิ่มจำนวนประชากรของประเทศ ทำให้ความต้องการจากภาคเกษตรกรรมมากขึ้น ความจำเป็นที่ต้องการขยายพื้นที่เพาะปลูกเพิ่มขึ้น พื้นที่ป่าไม้ในเขตภูเขาจึงเป็นเป้าหมายของการขยายพื้นที่เพื่อการเพาะปลูก
การส่งเสริมการปลูกพืชหรือเลี้ยงสัตว์เศรษฐกิจเพื่อการส่งออก ทำให้มีการขยายพื้นที่เพาะปลูกด้วยการบุกรุกป่าเพิ่มมากขึ้น
การกำหนดแนวเขตพื้นที่ป่า กระทำไม่ชัดเจนหรือไม่กระทำเลยในหลาย ๆ ป่า การบุกรุกพื้นที่ป่าก็ดำเนินไปเรื่อยๆ กว่าจะรู้แพ้รู้ชนะป่าก็หมดสภาพไปแล้ว
การจัดสร้างสาธารณูปโภคของรัฐ อาทิ เขื่อน อ่างเก็บน้ำ เส้นทางคมนาคม การสร้างเขื่อนขวางลำน้ำจะทำให้สูญเสียพื้นป่า บริเวณที่เก็บน้ำเหนือเขื่อน
การทำเหมืองแร่ แหล่งแร่ที่พบในบริเวณที่มีป่าไม้ปกคลุมอยู่ มีความจำเป็นที่จะต้องเปิดหน้าดินก่อน จึงทำให้ป่าไม้ที่ขึ้นปกคลุมถูกทำลายลง
ไฟไหม้ป่า
ผลกระทบของการทำลายป่าไม้ > ทรัพยากรดิน

การชะล้างพังทลายของดิน ปกติพืชพรรณต่างๆ มีบทบาทในการช่วยสกัดกั้นไม่ให้ฝนตกถึงดินโดยตรง ความต้านทานการไหลบ่าของน้ำ ช่วยลดความเร็วของน้ำที่จะพัดพาหน้า ดินไป มีส่วนของรากช่วยยึดเหนี่ยวดินไว้ ทำให้เกิดความคงทนต่อการพังทลายมากยิ่งขึ้น แต่หากพื้นที่ว่างเปล่าอัตราการ พังทลายของดินจะเกิดรุนแรง การสูญเสียดินจะเพิ่มขึ้น
ดินขาดความอุดมสมบูรณ์ บริเวณพื้นดินที่ไม่มีวัชพืชหรือป่าไม้ปกคลุม การพัดพาดินโดยฝนหรือลมจะเกิดขึ้น ได้มาก โดยเฉพาะบริเวณผิวหน้าดิน
ผลกระทบของการทำลายป่าไม้ > ทรัพยากรน้ำ

ความแห้งแล้งในฤดูแล้ง การแผ้วถางทำลายป่าต้นน้ำเป็นบริเวณกว้าง ทำให้พื้นที่ป่าไม้ไม่ติดต่อกันเป็นผืนใหญ่ ทำให้เกิดการระเหยของน้ำจากผิวดินสูง แต่การซึมน้ำผ่านผิวดินต่ำ ดินดูดซับและเก็บน้ำภายในดินน้อยลง ทำให้น้ำหล่อ เลี้ยงลำธารมีน้อยหรือไม่มี
คุณภาพน้ำเสื่อมลง คุณภาพน้ำทั้งทางกายภาพ เคมี และชีวภาพล้วนด้อยลง ถ้ามีการเปลี่ยนแปลง หรือทำลายพื้นที่ป่า การปนเปื้อนของดินตะกอนที่น้ำพัดพาด้วยการไหลบ่าผ่านผิวหน้าดินหรือในรูปแบบอื่น ๆ นอกจากนี้ การปราบวัชพืชหรืออินทรีย์ต่างๆ ที่อยู่ในแนวทางเดินของน้ำ ก่อให้เกิดการปนเปื้อนและสร้างความสกปรกต่อน้ำได้ ไม่มากก็น้อย
น้ำเสีย การปลดปล่อยของเสียหรือน้ำเสียลงสู่ลำน้ำสาธารณะ จึงหลีกเลี่ยงไม่ได้ที่จะทำให้เกิดปัญหาน้ำเสียโดยเฉพาะลำห้วย ลำธาร ที่น้ำไหลช้าบริเวณที่ราบ สิ่งมีชีวิตในน้ำตายและสูญพันธุ์ ขาดน้ำดิบทำการประปา
ผลกระทบของการทำลายป่าไม้ > อากาศ

อากาศเสีย การหายใจของสิ่งมีชีวิตทุกชนิดจะปลดปล่อยแก๊สคาร์บอนไดออกไซด์ออกมา หากมีต้นไม้จำนวนมากหรือพื้นที่ป่ามากพอ ต้นไม้เหล่านี้จะดูดซับแก๊สคาร์บอนไดออกไซด์ไว้ในตอนกลางวันเพื่อการสังเคราะห์ด้วยแสง หรือก๊าซที่เกิดจากการเผาไหม้ที่ไม่สมบูรณ์ เช่น คาร์บอนมอนอกไซด์จะดูดซับไว้โดยพืชชั้นสูงเหล่านี้ อากาศเสียก็จะไม่เกิดขึ้น
โลกร้อน หรือเกิดปรากฏการณ์เรือนกระจก (Green house Effect) ก๊าซเหล่านี้ยอมให้ความร้อนจากดวงอาทิตย์ผ่านลงมายังพื้นโลกได้ ทำให้สามารถเก็บความร้อนจากการดูดซับรังสีไว้มากขึ้นโลกจึงมีอุณหภูมิสูงขึ้น กลุ่มก๊าซที่รวมตัวกันเป็นเกราะกำบัง ได้แก่ แก๊สมีเทน ไนตรัสออกไซด์ คลอโรฟลูออโรคาร์บอน คาร์บอนเตตระคลอไรด์ คาร์บอนมอนอกไซด์ และที่สำคัญคือ คาร์บอนไดออกไซด์ซึ่งมีมากที่สุด
ทั้งหมดที่กล่าวมานี้นักวิทยาศาสตร์ในประเทศไทยนั้นได้กล่าวว่า"การที่โลกมีแก๊สคาร์บอนไดออกไซด์เยอะนั้นไม่ได้มีแต่จะทำให้โลกร้อนอย่างเดียวแต่ยังมีประโยชน์ ถ้าเราปลูกต้นไม้ให้มันเยอะๆก็ดีแต่ต้นไม้มันก็ต้องมีใบที่เหี่ยวแห้งร่วงหล่น ซึ่งเมื่อใบไม้ที่เหี่ยวปห้งร่วงหล่นมาสู่พื้นดินแล้วทับถมกันไปเรื่อย ๆ ก็จะทำให้เกิดแก๊สมีเทนซึ่งจะส่งผลเสียแต่อย่างเดียว เพราะแก๊สคาร์บอนไดออกไซด์ยังมีประโยชน์ทางอ้อมอีกคือ เมื่อแก๊สคาร์บอนไดออกไซด์ลอยขึ้นเหนือฟ้ามันก็ยังช่วยบังแสงอาทิตย์เพื่อไม่ให้โลกร้อนเช่นเดียวกับฝุ่นละอองต่าง ๆ"*
การอนุรักษ์ป่าไม้

การอนุรักษ์ป่าไม้เป็นแนวทางการแก้ไขปัญหาดังกล่าวกระทำได้ดังนี้
ป่าเพื่อการอนุรักษ์ กำหนดไว้เพื่ออนุรักษ์สิ่งแวดล้อม ดิน น้ำ พันธุ์พืช พันธุ์สัตว์ที่หายาก และป้องกันภัยธรรมชาติอันเกิดจากน้ำท่วมและการพังทลายของดิน ตลอดทั้งเพื่อประโยชน์ในการศึกษา การวิจัย และนันทนาการของประชาชนในอัตราร้อยละ 25 ของพื้นที่ประเทศ หรือประมาณ 80 ล้านไร่
ป่าเพื่อเศรษฐกิจ กำหนดไว้เพื่อการผลิตไม้และของป่า เพื่อประโยชน์ในทางเศรษฐกิจ ในอัตราร้อยละ 15 ของพื้นที่ประเทศ หรือประมาณ 48 ล้านไร่
ดูเพิ่ม

การป่าไม้ในเมือง
แหล่งข้อมูลอื่น

environNET เก็บถาวร 2021-05-07 ที่ เวย์แบ็กแมชชีน. กรมส่งเสริมคุณภาพสิ่งแวดล้อม
ป่าดิบชื้น
สนามชัย

| สะหนามไซ |
| --- | --- |
เมือง
สะหนามไซที่ตั้งในประเทศลาว
พิกัด: 14°40′57″N 106°34′58″E﻿ / ﻿14.68250°N 106.58278°E﻿ / 14.68250; 106.58278
ประเทศ:  ลาว
แขวง: อัตตะปือ
เมือง: สะหนามไซ
สะหนามไซ หรือ เมืองสะหนามไซ เป็นเมืองแม่น้ำขนาดเล็กบนแม่น้ำเซกองในแขวงอัตตะปือทางตอนใต้ของประเทศลาว สะหนามไซเป็นเมืองเอกของเมืองสะหนามไซ สะหนามไซตั้งอยู่ตอนล่างของแม่น้ำจากอัตตะปือ และการเชื่อมต่อด้วยทางหลวงแห่งชาติลาวหมายเลข 18
ราชวงศ์อาหม

ราชวงศ์อาหม (ค.ศ. 1228-1826) ปกครองอาณาจักรอาหม ซึ่งปัจจุบันอยู่ในรัฐอัสสัมมาเป็นเวลาเกือบ 600 ปี ราชวงศ์อาหมก่อตั้งขึ้นโดยเจ้าหลวงเสือก่าฟ้า โดยทรงอพยพออกจากเมืองมาวหลวง จนกระทั่งสิ้นสุดลงหลังจากการรุกรานอัสลัมของพม่าและการผนวกเข้าเป็นส่วนหนึ่งของอังกฤษโดยบริษัทอินเดียตะวันออกของอังกฤษ หลังจากสนธิสัญญายันดาโบ ในปี ค.ศ. 1826
เชิงอรรถ

↑  ส่วนเดียวของอาณาจักรอาหมที่รอดพ้นจากการอยู่ภายใต้อาณัติแห่งพม่า คือดินแดนแม่น้ำบุรี ทิหิง (Buri Dihing) และแม่น้ำพรหมบุตร ซึ่งพวกโมอามาริอา ภายใต้การนำของประมุข บาร์ เสนะปติ ยังคงรักษาเอกราชไว้ได้
วีรภัฎ ปิฏกานนท์

นักกีฬาขี่ม้าชาวไทย
วีรภัฎ ปิฏกานนท์ ชื่อเล่น บอม (4 กันยายน พ.ศ. 2526 – ) เป็นนักกีฬาขี่ม้าชาวไทย ผู้ลงแข่งในประเภทบุคคลในโอลิมปิกฤดูร้อน 2020
แหล่งข้อมูลอื่น

วีรภัฎ ปิฏกานนท์ ที่ Olympedia (ในภาษาอังกฤษ)
รางวัลชมรมวิจารณ์บันเทิง สาขานักแสดงสมทบหญิงยอดเยี่ยม

| รางวัลชมรมวิจารณ์บันเทิง สาขานักแสดงสมทบหญิงยอดเยี่ยม |
| --- | --- |
ผู้ชนะล่าสุด สุกัญญา มิเกล   4 KINGS อาชีวะ ยุค 90 (2564)
รางวัลสำหรับ: นักแสดงสมทบหญิงยอดเยี่ยมแห่งปี
ประเทศ:  ไทย
จัดโดย: ชมรมวิจารณ์บันเทิง
รางวัลแรก: 3 กุมภาพันธ์ พ.ศ. 2534 (33 ปี)
รางวัลชมรมวิจารณ์บันเทิง สาขานักแสดงสมทบหญิงยอดเยี่ยม เป็นรางวัลที่จัดเป็นประจำทุกปีโดยชมรมวิจารณ์บันเทิง เพื่อเป็นเกียรติแก่นักแสดงหญิงในบทสมทบจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
ผู้ได้รับรางวัลและผู้เข้าชิงมากกว่าหนึ่งครั้ง

| จำนวน | ชื่อ |
| --- | --- |
3: พลอย ศรนรินทร์
2: จินตหรา สุขพัฒน์
2: แอน ทองประสม
2: สายธาร นิยมการณ์
2: เพ็ญพักตร์ ศิริกุล
2: ศิริสิน ศิริพรสมาธิกุล
2: อรอนงค์ ปัญญาวงศ์
2: ปภาวดี โพธิ์งาม
2: วิโอเลต วอเทียร์
2: จรินทร์พร จุนเกียรติ
2: รัดเกล้า อามระดิษ
| จำนวน | ชื่อ |
| --- | --- |
2: จรินทร์พร จุนเกียรติ
สถิติอายุ

| สถิติ | นักแสดง | ภาพยนตร์ | อายุ (ในปีนั้น) |
| --- | --- | --- | --- |
| ผู้ชนะอายุมากที่สุด | บรรเจิดศรี ยมาภัย | อำแดงเหมือนกับนายริด | 69 |
| ผู้เข้าชิงอายุมากที่สุด | อมรา อัศวนนท์ | คน ผี ปีศาจ | 67 |
| ผู้ชนะอายุน้อยที่สุด | ณัฐวรา หงษ์สุวรรณ | เกิร์ลเฟรนด์ 14 ใสกำลังเหมาะ | 13 |
| ผู้เข้าชิงอายุน้อยที่สุด | พลอย ศรนรินทร์ | อาปัติ | 14 |
ดูเพิ่ม

รางวัลพระราชทานพระสุรัสวดี สาขานักแสดงสมทบหญิงยอดเยี่ยม
รางวัลสุพรรณหงส์ทองคำ สาขานักแสดงสมทบหญิงยอดเยี่ยม
รางวัลภาพยนตร์แห่งชาติ สุพรรณหงส์ สาขานักแสดงสมทบหญิงยอดเยี่ยม
รางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม
รางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทภาพยนตร์
| ด ค กรางวัลภาพยนตร์ไทย ชมรมวิจารณ์บันเทิง |
| --- | --- |
รางวัล:  ภาพยนตร์ยอดเยี่ยม  ผู้กำกับภาพยนตร์ยอดเยี่ยม  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  บทภาพยนตร์ 
งานประกาศรางวัล:  2533  2534  2535  2536  2537  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563  2564 
| ด ค กรางวัลชมรมวิจารณ์บันเทิง สาขานักแสดงสมทบหญิงยอดเยี่ยม |
| --- | --- |
2533–2540:  ธิติมา สังขพิทักษ์ (2533)  มยุรา ธนะบุตร (2534)  อลิสา อินทุสมิต (2535)  วิชุดา มงคลเขตต์ (2536)  บรรเจิดศรี ยมาภัย (2537)  ชาช่า อัลเทอร์เมท (2540) 
2541–2551:  ศรีพรรณ ชื่นชมบูรณ์ (2541)  ศิริสิน ศิริพรสมาธิกุล (2542)  เข็มอัปสร สิริสุขะ (2543)  วิภาวี เจริญปุระ (2544)  ณัฐวรา หงษ์สุวรรณ (2545)  เพ็ญพักตร์ ศิริกุล (2546)  จารุณี บุญเสก (2547)  ลลนา สุลาวัลย์ (2548)  จินตหรา สุขพัฒน์ (2549)  เฌอมาลย์ บุญยศักดิ์ (2550)  โฟกัส จีระกุล (2551) 
2552–2562:  จรินทร์พร จุนเกียรติ (2552)  อินทิรา เจริญปุระ (2553)  รัดเกล้า อามระดิษ (2554)  ปิยธิดา มิตรธีรโรจน์ (2555)  วนิดา เติมธนาภรณ์ (2556)  อภิญญา สกุลเจริญสุข (2557)  วิโอเลต วอเทียร์ (2558)  อาภา ภาวิไล (2559)  จรินทร์พร จุนเกียรติ (2560)  สู่ขวัญ บูลกุล (2561)  แพรวา สุธรรมพงษ์ (2562) 
2563–2573:  คัทลียา แมคอินทอช (2563)  สุกัญญา มิเกล (2564)  อสมาภรณ์ สมัครพันธ์ (2565)
สนธิสัญญากรุงเฮก (ค.ศ. 1795)

การประชุมสรุปในการก่อตั้งพันธมิตรระหว่างฝรั่งเศส และสาธารณรัฐบาตาเวีย ค.ศ. 1795
สนธิสัญญากรุงเฮก (The Treaty of Den Haag หรือ Treaty of The Hague) ลงนามเมื่อวันที่ 16 พฤษภาคม ค.ศ. 1795 ระหว่างผู้แทนแห่งสาธารณรัฐฝรั่งเศส และสาธารณรัฐบาตาเวีย โดยจากรายละเอียดของสนธิสัญญาสาธารณรัฐบาตาเวีย จะต้องเสียดินแดนบริเวณมาสทริชท์ เวนโล และเซลันดิก ฟลานเดอร์ให้กับฝรั่งเศส นอกจากนี้ยังรวมถึงความร่วมมือและพันธมิตรทางการทหารระหว่างสองประเทศ ซึ่งผูกพันทำให้เนเธอร์แลนด์ต้องทำสงครามต่อบริเตนใหญ่ และออสเตรียในเวลาต่อมา
นอกจากนี้สาธารณรัฐบาตาเวียยังตกลงจ่ายเงินจำนวน 100 ล้านกิลเดอร์ ซึ่งเป็นค่าปฏิกรรมสงครามในสงครามสหสัมพันธมิตรครั้งที่หนึ่ง และยังให้เงินกู้ดอกเบี้ยต่ำจำนวนมากต่อรัฐบาลฝรั่งเศส ป้อมปราการตามสนธิสัญญาป้องกันพรมแดน (Berrier Treaty)ที่ใช้ในอดีตสมัยเนเธอร์แลนด์ของออสเตรียได้ถูกรื้อถอนออก บริเวณท่าเรือของเมืองฟลิสซิงเงินจะต้องร่วมกันปกครอง และส่วนสุดท้ายซึ่งเป็นส่วนที่ลับมาก คือรัฐบาลบาตาเวียจะต้องยอมจ่ายค่าดูแลกองทัพฝรั่งเศส (ซึ่งมีกำลังพลกว่า 25,000 นาย) โดยนับตั้งแต่สงครามสิ้นสุดลง
อ่านเพิ่ม

Schama, S. (1977), Patriots and Liberators. Revolution in the Netherlands 1780-1813, New York, Vintage books, ISBN 0-679-72949-6
Palmer, R. R. "Much in Little: The Dutch Revolution of 1795." The Journal of Modern History, Vol. 26, No. 1  (March 1954), pp. 15–35.
รางวัลคิดส์ชอยส์อวอร์ดส 2010

นิโคโลเดียนคิดส์ชอยส์อวอร์ดสครั้งที่ 23 (อังกฤษ: Nickelodeon Kids' Choice Awards 2010) หรือที่รู้จักกันในชื่อ KCA จัดขึ้นวันที่ 27 มีนาคม 2010 เมื่อเวลา 20:00-21:30 นาฬิกาของลอสแอนเจลิส หรือตามเวลา 8:00-9:30 ของวันที่ 28 มีนาคมตามเวลาประเทศไทย โดยเป็นรางวัลสำหรับสื่อบันเทิงในแขนงต่างๆ ทั้งรายการโทรทัศน์, ภาพยนตร์, เพลง และหนังสือ โดยผลการติดสินนั้นได้มาจากคะแนนโหวตของคนทั่วไปทั้งโลกที่ร่วมเข้าไปลงคะแนนทางเว็บไซต์ ออกอากาศทางช่องนิโคโลเดียน มีผู้ชมทางบ้านในสหรัฐอเมริการับชม 7.6 ล้านคน
ผู้ประกาศรางวัล และนักแสดงสำหรับ KCA 2010 > พิธีกรหลัก

เควิน เจมส์
ผู้ประกาศรางวัล และนักแสดงสำหรับ KCA 2010 > ผู้ประกาศรางวัล

| 0 | 1 | 2 | 3 |
| --- | --- | --- | --- |
|  ไทร่า แบงก์ส  บิ๊กไทม์รัช  สตีฟ แคเร็ลล์  จอห์น เซน่า  เฉินหลง  ลิลี่ คอลลินส์  มิแรนด้า คอสกรอฟ  โรซาริโอ ดอว์สัน  โรเบิร์ด ดาวนีย์, จูเนียร์  ทีน่า เฟย์  เฟร็ด ฟิกเกิ้ลฮอว์น (ลูคัส ครุกแชงก์)  โจนาห์ ฮิลล์  วิคตอเรีย จัสติค  เนธาน เครสส์  จอร์จ โลเปซ |  เจ็นเน็ตต์ แม็คเคอร์ดี้  ลีอา มิเชลล์  คอรี่ มอนที  คีคี พาล์มเมอร์  เดฟ พาเท็ล  นิโคล่า เพ็ลท์ซ  แจ็คสัน แรธโบน  เคที เพอร์รี  คริส ร็อค  โซ ซัลดาน่า  แจเด็น สมิธ  เดวิด สเปด  เจอร์รี่ เีทรเนอร์  ชวน ไวท์    การแสดงดนตรี มิแรนด้า คอสกรอฟ - "Kissin' U" (Countdown to Kids' Choice! เปิดการแสดง)  ริฮันน่า - "Hard"/"Rude Boy"/"Don't Stop the Music" (เพลงหลัก)  จัสติน บีเบอร์ - "Baby" (เพลงหลัก) สไลม์สตันท์ อโพโล่ แอนตัน โอห์โน – catapultกระโดดเข้าสู่สไล์มโดยท่า "slime slingshot" โฆษก ทอม เค็นนี่ |  แขกรับเชิญพิเศษ อดัม แซนด์เลอร์ ตัวการ์ตูน Poof and Foop จาก The Fairly OddParents  Fanboy and Chum Chum  The Penguins of Madagascar |    |
ผู้เข้าชิงและผู้ชนะ

(winners shown in bold)
ผู้เข้าชิงและผู้ชนะ > ภาพยนตร์

| 0 | 1 | 2 |
| --- | --- | --- |
|  ภาพยนตร์ยอดนิยม Alvin and the Chipmunks: The Squeakquel (ชนะเลิศ)  The Twilight Saga: New Moon  Transformers: Revenge of the Fallen  X-Men Origins: Wolverine ภาพยนตร์แอนิเมชั่นยอดนิยม A Christmas Carol  Ice Age: Dawn of the Dinosaurs  Monsters vs. Aliens  Up (ชนะเลิศ) เสียงพากษ์แอนิเมชั่นยอดนิยม จิม แคร์รี่ จาก A Christmas Carol รับบทเป็น อเบนิเซอร์ สครูจ, ผีจากอดีต, ผีจากปัจจุบัน และ ผีจากอนาคต (ชนะเลิศ)  เซธ โรแกน2 จาก Monsters vs Aliens รับบทเป็น B.O.B.  เรย์ โรแมโน่ จาก Ice Age: Dawn of the Dinosaurs รับบทเป็น Manny the Mammoth  รีส วิทเธอร์สปูน2 จาก Monsters vs Aliens รับบทเป็น Susan Murphy (หรือ Ginormica) |  นักแสดงนำภาพยนตร์ชายยอดนิยม เทย์เลอร์ เลาต์เนอร์2 จาก The Twilight Saga: New Moon รับบทเป็น Jacob Black (ชนะเลิศ)  แซค แอฟรอน2 จาก 17 Again รับบทเป็น Mike O'Donnell  ไชอา ลาบัฟ2 จาก Transformers: Revenge of the Fallen รับบทเป็น Sam Witwicky  ไทเลอร์ เพอร์รี่2 จาก Madea Goes to Jail รับบทเป็น Madea นักแสดงนำภาพยนตร์หญิงยอดนิยม แซนดร้า บูลล็อก จาก The Blind Side รับบทเป็น Leigh Anne Tuohy  ไมลีย์ ไซรัส จาก Hannah Montana: The Movie รับบทเป็น Hannah Montana/Miley Stewart (winner)  เมแกน ฟ็อกซ์2 จาก Transformers: Revenge of the Fallen รับบทเป็น Mikaela Banes  โซ ซัลดาน่า2 จาก Avatar รับบทเป็น Neytiri |    |
ผู้เข้าชิงและผู้ชนะ > เพลง

| --- | --- |
 เพลงยอดนิยม “I Gotta Feeling”, Black Eyed Peas  “Paparazzi”, Lady GaGa  “Party in the U.S.A.”, Miley Cyrus  “You Belong With Me”, Taylor Swift (winner) วงดนตรียอดนิยม The Black Eyed Peas (ชนะเลิศ)  Coldplay  Jonas Brothers1  Linkin Park:  นักร้องชายยอดนิยม Jay-Z2 (ชนะเลิศ)  Sean Kingston2  Mario2  Ne-Yo2 นักร้องหญิงยอดนิยม Beyonce  Miley Cyrus1  Lady Gaga2  Taylor Swift2 (ชนะเลิศ)
ผู้เข้าชิงและผู้ชนะ > โทรทัศน์

| --- | --- |
 ละครโทรทัศน์ยอดนิยม iCarly1 (ชนะเลิศ)  Sonny with a Chance2  The Suite Life on Deck2  Wizards of Waverly Place นักแสดงนำหญิงโทรทัศน์ยอดนิยม มิแรนด้า คอสกรอฟ จาก iCarly รับบทเป็น Carly Shay  ไมลีย์ ไซรัส จาก Hannah Montana รับบทเป็น Miley Stewart/Hannah Montana  เซลีน่า โกเมซ1 จาก Wizards of Waverly Place รับบทเป็น Alex Russo (ชนะเลิศ)  คีคี พาล์มเมอร์2 จาก True Jackson, VP รับบทเป็น True Jackson การ์ตูนโทรทัศน์ยอดนิยม SpongeBob SquarePants1 (ชนะเลิศ)  The Penguins of Madagascar2  Phineas and Ferb  The Simpsons:  รายการเรียลลิตี้โทรทัศน์ยอดนิยม American Idol1 (ชนะเลิศ)  Are You Smarter Than A Fifth Grader?  So You Think You Can Dance2  Wipeout2 นักแสดงนำชายโทรทัศน์ยอดนิยม โคล สปรอซ จาก The Suite Life on Deck รับบทเป็น Cody Martin  ดีแลน สปรอซ1 จาก The Suite Life on Deck รับบทเป็น Zack Martin (ชนะเลิศ)  โจ โจนัส2 จาก JONAS รับบทเป็น Joe Jonas  นิค โจนัส2 fจาก JONAS รับบทเป็น Nick Jonas
ริจินอล ฟุตซอล ทัวร์นาเม้นต์ ฤดูกาล 2554

| --- | --- |
ฤดูกาล: 2554
ทีมชนะเลิศ: ภูเก็ต ยูไนเต็ด
เลื่อนชั้น: ภูเก็ต ยูไนเต็ด สำนักงานบำรุงทางธนบุรี  ห้องเย็นท่าข้าม
2558 → 
ริจินอล ฟุตซอล ทัวร์นาเม้นต์ ฤดูกาล 2554 เป็นการแข่งขันฟุตบอลลีกระดับสองของประเทศไทย ที่จัดขึ้นเพื่อส่งเสริมให้มีการแข่งขันฟุตซอล ในระดับภูมิภาค ให้เกิดความแพร่หลายมากยิ่งขึ้น เริ่มทำการแข่งขันตั้งแต่วันที่ 17 มิถุนายน 2554 โดยมีสโมสรเข้าแข่งขันทั้งหมดมากกว่า 100 สโมสร แบ่งออกเป็น 5 ภูมิภาค ได้แก่ ภาคเหนือ ภาคใต้ ภาคกลาง ภาคตะวันออก และภาคตะวันออกเฉียงเหนือ
รูปแบบการแข่งขัน

โดยแบ่งการแข่งขันออกเป็นรอบคัดเลือก ทั้งหมด 5 ภูมิภาค โดยในแต่ละภาคมีการแบ่งกลุ่ม จำนวนกลุ่มจะขึ้นอยู่กับจำนวนของสโมสรในภาคนั้น โดยอันดับที่ 1 และ 2 ของแต่ละกลุ่ม จะเข้าสู่การแข่งขันในรอบที่แชมป์เปี้ยนส์ลีกต่อไป โดยในรอบแบ่งกลุ่มแชมป์เปี้ยนส์ลีก จะคัดเลือกนำชนะเลิศ และ รองชนะเลิศของกลุ่ม เข้ารอบรองชนะเลิศ โดยชนะเลิศการแข่งขัน รองชนะเลิศ และ อันดับที่ 3 จะได้เลื่อนชั้น เพื่อทำการแข่งขันใน ฟุตซอลลีกฤดูกาลหน้า
กลุ่ม > ภาคเหนือ

ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคเหนือ
กลุ่ม > ภาคกลาง

ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคกลาง
กลุ่ม > ภาคตะวันออก

ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคตะวันออก
กลุ่ม > ภาคใต้

ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคใต้